Da vi ankom til Fornalutx blev vi modtaget af Tonis far som fulgte os hele vejen op til det lille bjerghus. Det var fantastisk at komme op til huset og fornemme stilheden, det eneste man kunne høre var fårenes klokker. Huset var præcis som beskrevet ,og selvom det er enkelt, er der alt hvad der skal bruges til at kunne lave mad og i øvrigt kunne have en dejlig ferie.
Udsigten var fantastisk og man kunne ikke blive træt af at se ud på bjergene i morgenlys, aftenlys og stjernerne kunne ses meget tydeligt fordi der ikke var andet lys til at forstyrre. Kort sagt en uforglemmelig oplevelse.